# Γέφυρα Τατάρνας

### Από τη Βικιπαίδεια, την ελεύθερη εγκυκλοπαίδεια

Άποψη της σύγχρονης γέφυρας

Η Γέφυρα Τατάρνας ήταν μια μονοκάμαρη γέφυρα στον Αχελώο με μεγάλο άνοιγμα, που το ένα της άκρο πατούσε στο Βάλτο Αιτωλοακαρνανίας και το άλλο στην Ευρυτανία. Η τεχνική της κατασκευής της ήταν πραγματικά αξιοθαύμαστη. Πότε ακριβώς κατασκευάστηκε η γέφυρα είναι άγνωστο. Πιθανότατα κτίστηκε στα μέσα του 17ου αιώνα από πρωτομάστορες της περιοχής.Το όνομα Τατάρνα πήρε προφανώς από το κοντινό μοναστήρι "Παναγίας της Τατάρνας" (ιδρυθέν το 1556). Δίπλα ακριβώς από τη γέφυρα ήταν η μεγαλύτερη πηγή του Αχελώου, γνωστή ως Μαρδάχα. Το καλοκαίρι ελάχιστο νερό έφτανε από τα ορεινά της Πίνδου. Ο κύριος όγκος του νερού πήγαζε από τη Μαρδάχα. Δυστυχώς η γέφυρα σήμερα βρίσκεται μέσα στα νερά της τεχνητής λίμνης των Κρεμαστών, μετά την κατασκευή του ομώνυμου φράγματος τη δεκαετία του 1960. Στη θέση της υπάρχει σύγχρονη γέφυρα, που σχεδίασε ο πολιτικός μηχανικός Αρίσταρχος Οικονόμου και που για την τεχνική της κατασκευής της κέρδισε τρία διεθνή βραβεία. Πάνω από τη νέα γέφυρα περνάει η υπό κατασκευήν επαρχιακή οδός Αγρίνιο-Καρπενήσι-Λαμία.

Στο ιστορικό γεφύρι της Τατάρνας δοθηκε το 1821 η πρώτη μάχη των Ελλήνων της Ρούμελης κατά των Τούρκων. Σε ανάμνηση αυτού του γεγονότος κατ΄ έτος στις αρχές Ιουνίου γίνονται διάφορες εκδηλώσεις (θεία λειτουργία, επιμνημόσυνη δέηση, κατάθεση στεφανιών) στο μνημείο πεσόντων που βρίσκεται στη παρακείμενη θέση "Λαχανόκηπος" μετά τις οποίες και ακολουθεί πατροπαράδοτο γλέντι. Οι εκδηλώσεις αυτές συνδιοργανώνονται από το Δήμο Φραγκίστας και τοπικούς συλλόγους, όπως των Τριποταμιτών Αιτωλοακαρνανίας.

## [Επεξεργασία] Δείτε επίσης

- Τριπόταμο Ευρυτανίας

## [Επεξεργασία] Βιβλιογραφία

- Βασιλείου Πάνου, Το μοναστήρι της Τατάρνας, Εκδόσεις Πάπυρος, Αθήνα 1979
- Παπαϊωάννου Κώστας, Αλευράδα (Λαογραφική έρευνα), Αθήνα 2007 (ISBN 978-960-631-817-7)

Ανακτήθηκε από "http://el.wikipedia.org../../../%CE%B3/%CE%AD/%CF%86/%CE%93%CE%AD%CF%86%CF%85%CF%81%CE%B1_%CE%A4%CE%B1%CF%84%CE%AC%CF%81%CE%BD%CE%B1%CF%82_8324.html"

Κατηγορίες: Γέφυρες της Ελλάδας | Νομός Αιτωλοακαρνανίας | Νομός Ευρυτανίας | Λαογραφία

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English